CELEX: 62009CA0246
Language: hu
Date: 2010-07-08 00:00:00
Title: C-246/09. sz. ügy: A Bíróság (második tanács) 2010. július 8-i ítélete (a Landesarbeitsgericht Hamburg — Németország előzetes döntéshozatal iránti kérelme) — Susanne Bulicke kontra Deutsche Büro Service GmbH (2000/78/EK irányelv — 8. és 9. cikk — Az irányelvből eredő kötelezettségek betartatására szolgáló nemzeti eljárás — Az igényérvényesítésre nyitva álló határidő — Az egyenértékűség és a tényleges érvényesülés elve — A korábbi védelmi szint csökkentésének tilalma)

28.8.2010   
            
            
               HU
            
            
               Az Európai Unió Hivatalos Lapja
            
            
               C 234/13
            
         A Bíróság (második tanács) 2010. július 8-i ítélete (a Landesarbeitsgericht Hamburg — Németország előzetes döntéshozatal iránti kérelme) — Susanne Bulicke kontra Deutsche Büro Service GmbH
   (C-246/09. sz. ügy) (1)
   
   (2000/78/EK irányelv - 8. és 9. cikk - Az irányelvből eredő kötelezettségek betartatására szolgáló nemzeti eljárás - Az igényérvényesítésre nyitva álló határidő - Az egyenértékűség és a tényleges érvényesülés elve - A korábbi védelmi szint csökkentésének tilalma)
   2010/C 234/19
   Az eljárás nyelve: német
   
      A kérdést előterjesztő bíróság
   
   Landesarbeitsgericht Hamburg — Németország
   
      Az alapeljárás felei
   
   
      Felperes: Susanne Bulicke
   
      Alperes: Deutsche Büro Service GmbH
   
      Tárgy
   
   Előzetes döntéshozatal iránti kérelem — Landesarbeitsgericht Hamburg — A foglalkoztatás és a munkavégzés során alkalmazott egyenlő bánásmód általános kereteinek létrehozásáról szóló, 2000. november 2-i 2000/78/EK irányelv (HL L 303, 16. o.; magyar nyelvű különkiadás 5. fejezet, 4. kötet, 79. o.), valamint az általános közösségi jogi elvek értelmezése — Az életkoron alapuló hátrányos megkülönböztetés tilalma a felvételi eljárás során — Kártérítési igény érvényesítésére a jelölt elutasításának kézhezvételétől vagy a hátrányos megkülönböztetésről való tudomásszerzéstől számított két hónapos határidőt előíró nemzeti szabályozás.
   
      Rendelkező rész
   
   
               1.
            
            
               Az elsődleges uniós jogot és a foglalkoztatás és a munkavégzés során alkalmazott egyenlő bánásmód általános kereteinek létrehozásáról szóló, 2000. november 27-i 2000/78/EK tanácsi irányelv 9. cikkét akként kell értelmezni, hogy azokkal nem ellentétes az olyan nemzeti eljárási szabály, amelynek értelmében a felvételi eljárás során életkoron alapuló hátrányos megkülönböztetést szenvedő személynek vagyoni és nem vagyoni kárának megtérítése céljából két hónapos határidőn belül kell igényét érvényesítenie a hátrányos megkülönböztetést elkövető munkáltatóval szemben, feltéve hogy:
               
                           —
                        
                        
                           egyrészt ez a határidő nem kedvezőtlenebb, mint a hasonló, belső jellegű munkajogi igényekre vonatkozó határidők,
                        
                     
                           —
                        
                        
                           másrészt azon időpont meghatározása, amelytől fogva az említett határidő indul, nem teszi gyakorlatilag lehetetlenné vagy rendkívül nehézzé az irányelv által biztosított jogok gyakorlását.
                        
                     A nemzeti bíróság feladata annak vizsgálata, hogy e két feltétel teljesül-e.
            
         
               2.
            
            
               A 2000/78 irányelv 8. cikkét akként kell értelmezni, hogy azzal nem ellentétes az olyan, az irányelv végrehajtásának céljából elfogadott nemzeti eljárási szabály, amelynek következtében a nemen alapuló hátrányos megkülönböztetés esetén kártérítés iránti igény érvényesítésére vonatkozó határidőt előíró korábbi szabályozás módosul.
            
         
      (1)  HL C 244., 2009.10.10.